Buri
Šis raksts ir par tautu Āfrikā. Par skandināvu dievību skatīt rakstu Būri (dievs). Buri (pašnosaukums: bura — ‘cilvēki’) ir viena no Rietumāfrikas tautām. Kompakti apdzīvo Nigērijas ziemeļaustrumus (Borno un Adamavas štatus) un Kamerūnas ziemeļus Čada ezera apkaimē. Iedalās līdzenumu un kalnu buros. Valoda pieder Čadas valodu saimei, izplatīta arī hausu un kanuru valoda. Ticīgie pārsvarā musulmaņi sunnīti, saglabājušies arī tradicionālie ticējumi. Galvenā nodarbošanās — zemkopība un lopkopība.